Нёман (Міцкевіч)
Нёман, рэчка майго дому! Дзе воды тыя,

Што я чэрпаў калісьці дзіцячай рукою

І, сэрцу шукаючы майму супакою,

Плыў калісь па табе я ў куткі дзікія?

Тут Лаўра, сабе ў косы наўплятаўшы кветак,

На цень свой прыгожы ў глыбіню глядзела,

А на хвалю той рэчкі мне сляза ляцела

І абраз муціла, дарагі мне гэтак.

Нёман, мая рэчка! Дзе ёсць воды тыя,

А з імі шчасце, надзеі дзеліся куды?

Дзе мілыя, дзіцячыя вяселля гады?

Дзе Лаўра і сябры мае дарагія?

Мінула ўсё, што прынёс мне век малады,

Усё прайшло… Чаму ж не расстаўся з слязьмі я?

Санеты Адама Міцкевіча
Пераклады Альбіна Стаповіча
Пераклады з польскай мовы
Творы 1826 года
Творы 1927 года
Нёман

pl:Sonety Adama Mickiewicza/Do Niemna
pl:Do Niemna (Mickiewicz, wyd. 1899)
pl:Do Niemna (Mickiewicz)